**JESENSKI ROK DRŽAVNE MATURE U ŠK. GOD. 2014./2015.**

**U razdoblju od 20. srpnja 2015. do 31. srpnja 2015. traju prijave ispita za jesenski rok Državne mature 2014./2015.** Svi pristupnici prijavljuju ispite samostalno putem stranice [www.postani-student](http://www.postani-student).

**Napomena**: učenici koji su ove školske godine završili četvrti razred u srednjim školama u Republici Hrvatskoj ne trebaju u školi potpisivati prijavnice za jesenski rok, niti ih slati u Centar.

Zbog rokova provedbe ispita u jesenskome roku odnosno završetku prijava ispita

31. srpnja 2015., nije moguće naknadno prijaviti ispite i naknadno promijeniti prijavljene ispite (prema Pravilniku o polaganju državne mature 30 dana prije početka ispitnoga roka).

**Postoji jedino mogućnost odjave prijavljenih ispita.**

**Odjave ispita**:

**- Rok: od 31.7. do 6.8.2015. (uključujući taj dan)**

- Odjavu ispita učenici su obvezni napraviti sami tako da popune obrazac odjave

(obrazac je objavljen na stranici **Postani student/Obavijest – JESENSKI ROK DRŽAVNE MATURE 2014./2015. /Odjave ispita)** i pošalju putem e-maila na adresu odjava@ncvvo.hr.

**Uplate novčanih naknada za troškove polaganja ispita u jesenskome roku**:

 **Rok za uplatu: 6. 8. 2015. (uključujući i taj dan)**

 **Uplate koje će biti izvršene nakon 6. 8. 2015. nećemo biti u mogućnosti prihvatiti.**

 Obveza plaćanja vidljiva je pristupnicima nakon prijave ispita na njihovim stranicama,

 na poveznici **Moji podatci/Zaduženja i uplate.**

 Osim zaduženja pristupnicima su ispisani i podatci za uplatu, koje moraju prepisati na

 uplatnicu i koji se odnose isključivo na pristupnikove podatke, nije moguće s tim broj

 uplatiti nečiji drugi ispit, niti od drugoga pristupnika prepisati broj.

 Uplate se mogu obaviti u bilo kojoj poslovnici banke ili pošte ili internet bankarstvom.

 Centru nije potrebno slati presliku uplatnice, osim u slučajevima kada uplata nije

 evidentirana zbog pogrešno upisanog podatka na uplatnici.

**Napomene:**

Pristupnici koji su prijavili više ispita, a odustanu od polaganja ispita, a ne odjave ih u roku, ne mogu birati koji ispit plaćaju.

**Uplate se evidentiraju redom prema datumu pisanja ispita.**

**Pristupnici koji imaju zaduženja iz ljetnoga roka moraju podmiriti dugovanja, jer se uplate evidentiraju prvo za neuplaćene ispite iz prethodnih rokova, kako je objavljeno na poveznici Zaduženja i uplate**

**Učenici koji su ove godine završili četvrti razred** u srednjim školama u RH plaćaju samo one ispite koje su položili u ljetnome roku i ponovo ih prijavljuju u jesenskome roku.

**Učenici koji ponavljaju polaganje ispita**, jer nisu s uspjehom položili ispite u ljetnome roku, ne plaćaju troškove polaganja ispita u jesenskome roku.

**Mjesto pisanja ispita državne mature:**

**Pristupnici koji su u ovoj školskoj godini bili redovni učenici četvrtih razreda**

**srednjih škola u Republici Hrvatskoj ispite pišu u svojim školama.**

**Dodatne informacije pristupnici mogu dobiti:**

 **-pozivom na broj Info centra 01/4501 899**

 **-slanjem upita e-mailom na adresu:** **info.centar@ncvvo.hr**

**Privremena objava rezultata ispita bit će 16. rujna 2015.**

**Rok za prigovore na provedbu ispita ili na ocjenjivanje traje**

**od 16. rujna 2015. do 18. rujna 2015.**

**Konačna objava rezultata bit će 21. rujna 2015.**

U Zagrebu, 20. srpnja 2015.

 Ispitna koordinatorica:

 Slavica Falamić, prof.